Filmski festival Tribeca
Tribeca Filmski Festival je prominentni filmski festival osnovan u New York-u 2001. godine u cilju revitalizacije Tribeca njujorške četvrti nakon terorističkih napada 2001. godine koji su se desili u neposrednoj blizini ove četvrti. U svom kratkom vijeku Tribeca Filmski Festival je postao jedan od najprominentnijih filmskih festivala SAD-a i filmskog svijeta uopšte. Osnivači festivala su Jane Rosenthal, Robert De Niro i Craig Hatkoff. U 2006. i 2007. godini, na festival je stiglo preko 8,600 kandidata za prikazivanje a održalo se oko 1,500 projekcija. Program festivala uključuje razne nezavisne filmove, uključujući dokumentarce, narativne igrane filmove, kratke, kao i program za porodične filmove. Festival također ima panel diskusija sa ličnostima iz svijeta zabave i muzike u produkciji Američkog društva kompozitora, autora i izdavača (ASCAP) kao podrška umjetnicima. Jedan od prepoznatljivih komponenti Festivala je njegova kategorija nagrada Artists Awards (Nagrada umjetnika) ispred programa u kojem novi i renomirani umjetnici nagrađuju filmaše poklanjajući svoja originalna umjetnička djela onima koji su pobjednici u kategoriji. Među umjetnicima koji su doprinijeli programu Artists Awards ističu se Chuck Close, Alex Katz i Julian Schnabel. Kako se procjenjuje, Festival sada privlači oko tri miliona posjetilaca, uključujući često poznate ličnosti iz svijeta umjetnosti, filma i muzike i generira 600 miliona dolara zarade godišnje.